CELEX: 32016D1634
Language: mt
Date: 2016-08-30 00:00:00
Title: Deċiżjoni tal-Kumitat Politiku u ta' Sigurtà (PESK) 2016/1634 tat-30 ta' Awwissu 2016 dwar il-ħatra tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2016)

10.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 243/10
            
         DEĊIŻJONI TAL-KUMITAT POLITIKU U TA' SIGURTÀ (PESK) 2016/1634
   tat-30 ta' Awwissu 2016
   dwar il-ħatra tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2013/233/PESK tat-22 ta' Mejju 2013 dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (1), u b'mod partikolari l-Artikolu 9(1) tagħha,
   Billi:
   
               (1)
            
            
               Bis-saħħa tal-Artikolu 9(1) tad-Deċiżjoni 2013/233/PESK, il-Kumitat Politiku u ta' Sigurtà (KPS) hu awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti għall-fini tal-eżerċizzju tal-kontroll politiku u tad-direzzjoni strateġika tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya), inkluż id-deċiżjoni li jinħatar Kap tal-Missjoni.
            
         
               (2)
            
            
               Fl-24 ta' Mejju 2013, il-KPS adotta d-Deċiżjoni EUBAM Libya/1/2013 (2), li taħtar lis-Sur Antti Juhani Hartikainen bħala l-Kap tal-Missjoni ta' EUBAM Libya għall-perijodu mit-22 ta' Mejju 2013 sal-21 ta' Mejju 2014.
            
         
               (3)
            
            
               Fit-30 ta' April 2014, il-KPS adotta d-Deċiżjoni EUBAM LIBYA/3/2014 (3), li testendi l-mandat tas-Sur Antti Juhani Hartikainen bħala l-Kap tal-Missjoni ta' EUBAM Libya sal-21 ta' Mejju 2015.
            
         
               (4)
            
            
               Fit-18 ta' Lulju 2016, il-Kunsill adotta d-Deċiżjoni (PESK) 2016/1339 (4), li temenda u testendi d-Deċiżjoni 2013/233/PESK sal-21 ta' Awwissu 2017.
            
         
               (5)
            
            
               Fis-16 ta' Awwissu 2016, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-ħatra tas-Sur Vincenzo Tagliaferri bħala Kap tal-Missjoni tal-EUBAM Libya mill-1 ta' Settembru 2016,
            
         ADOTTA DIN ID-DEĊIŻJONI:
   Artikolu 1
   Is-Sur Vincenzo TAGLIAFERRI huwa b'dan maħtur Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) mill-1 ta' Settembru 2016 sal-21 ta' Awwissu 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-30 ta' Awwissu 2016.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 138, 24.5.2013, p. 15.
   
      (2)  Deċiżjoni tal-Kumitat Politiku u ta' Sigurtà 2013/254/PESK tal-24 ta' Mejju 2013 dwar il-ħatra tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2013) (ĠU L 147, 1.6.2013, p. 13).
   
      (3)  Deċiżjoni tal-Kumitat Politiku u ta' Sigurtà 2014/258/PESK tat-30 ta' April 2014 li testendi l-mandat tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/3/2014) (ĠU L 136, 9.5.2014, p. 25).
   
      (4)  Deċiżjoni tal-Kunsill (PESK) 2016/1339 tal-4 ta' Awwissu 2016 li temenda u testendi d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 212, 5.8.2016, p. 111).